***Abang Long Fadil*** merupakan sebuah siri filem aksi komedi Malaysia berkaitan *Abang Long Fadil*. Siri ini mengandungi filem *Abang Long Fadil* (2014), *Abang Long Fadil 2* (2017) dan *Abang Long Fadil 3* (2022), kesemuanya diarahkan oleh Syafiq Yusof.

Pembangunan
-----------

### Penerbitan Abang Long Fadil

*Abang Long Fadil* merupakan arahan kedua Syafiq selepas *SAM: Saya Amat Mencintaimu* yang ditayangkan pada 2012. Beliau mendakwa penyampaiannya lebih kepada gaya Hollywood yang disuntik ke dalam filem ini. Filem ini menggunakan hampir 40 peratus visual CGI dengan elemen Bumblebee (Transformers) dan Iron Man serta berdasarkan inspirasi menerusi filem-filem seperti *Bad Boys*, *Kung Fu Hustle* dan *Padayappa*.

Zizan Razak yang sebelum ini membintangi dua siri filem *KL Gangster* arahan Syamsul Yusof, kembali menjayakan peranannya sebagai Fadil. Syamsul memegang tiga watak dari tiga filem arahannya—Zack (*Evolusi KL Drift*), Mus (*Bohsia: Jangan Pilih Jalan Hitam*) dan Shark (*KL Gangster*). Aaron Aziz yang sebelum ini muncul dalam beberapa filem terbitan Skop Productions, membuat penampilan istimewa dalam filem ini dengan menjayakan kembali watak Malek lakonannya dalam *KL Gangster*.

Datuk Yusof Haslam meluahkan rasa kesal apabila *Abang Long Fadil* diberi had tontonan untuk golongan 18 tahun ke atas (PG18) oleh Lembaga Penapisan Filem (LPF), malah filem ini turut menerima potongan sebanyak 9 kali.

### Penerbitan Abang Long Fadil 2

Penggambaran dijalankan dua hari kemudian, iaitu pada 15 November 2015 di sekitar Kuala Lumpur, Pelabuhan Klang dan Putrajaya serta mengambil masa selama 50 hari, dan berakhir pada 3 Januari 2016. Sebanyak 30% daripada filem ini melibatkan imej janaan komputer (CGI). Zizan kembali menjayakan peranannya sebagai Fadil, untuk filem ini, beliau melakukan aksi lagak ngeri. 
Ketika pra-penerbitan filem ini dijalankan, pelakon Kamal Adli yang memegang watak Adam dalam filem pertama, dilaporkan telah digugurkan daripada membintangi *Abang Long Fadil 2* bagi mengelakkan sebarang konflik ketika penggambaran berlangsung. Syafiq berkata: "Saya jelaskan apa yang berlaku bukan kami gugurkan Kamal tetapi kami hanya kekalkan Zizan seorang sahaja dalam filem itu. Manakala pelakon-pelakon lain kesemuanya adalah pelakon baharu atau yang tidak pernah ada dalam filem pertama sebelum ini,". Syamsul Yusof yang sebelum ini menjayakan filem pertama dengan melakonkan tiga watak dari tiga filem arahannya, memegang watak sebagai Inspektor Wahab bersama Shuib Sepahtu yang memegang watak Inspektor Shuib. A. Galak yang sebelum ini memegang watak Taji Samprit dalam filem *Bayangan Maut* (1991), kembali menjayakan peranannya dalam filem ini.

AC Mizal yang kali terakhir berlakon dalam filem *Gerak Khas The Movie II* (2002) terbitan Skop Productions, memegang watak sebagai Kingkong dan Cobra. *Abang Long Fadil 2* merupakan filem ketiganya bersama Skop dan filem pertama lakonannya dalam tempoh 10 tahun. Ikon fesyen terkenal, Wak Doyok menjayakan watak dirinya sendiri, sebagai anak kepada Taji Samprit lakonan A. Galak.

### Penerbitan Abang Long Fadil 3

Susulan kejayaan *Abang Long Fadil 2*, Yusof Haslam berkata pihaknya mengesahkan kesinambungan *Abang Long Fadil 3* akan diteruskan melibatkan kos sebanyak RM4 juta dan penggambaran akan bermula selepas Aidilfitri sekitar penghujung Jun 2018, dengan Zizan kekal menjayakan watak utama. Kos pembikinan dianggarkan RM4 juta. Penggambarannya dijangka akan diadakan selepas Aidilfitri 2018 iaitu selepas filem *KL Special Force* pada 8 Mac 2018. Syafiq dilaporkan berhasrat untuk menjadikan *Abang Long Fadil* sebagai sebuah produk francais.

Filem
-----

### *Abang Long Fadil* (2014)

*Abang Long Fadil* ialah filem komedi dan aksi yang ditayangkan di Malaysia pada 29 Mei 2014. Filem ini diarahkan oleh Syafiq Yusof dan dibintangi oleh Zizan Razak, Tauke Raja Lawak, Kamal Adli, Soffi Jikan, Aaron Aziz, Yassin Yahya, Syamsul Yusof dan Harun Salim Bachik. Filem ini merupakan filem *spin off* KL Gangster.Filem ini menceritakan tentang Fadil Yang tidak mahu lagi masuk campur Dalam dunia gangster selepas kawan baik dia,Malik masuk penjara.Namun,untuk melayakkan dirinya dibebaskan,Shark memberi satu tugasan terakhir Yang dianggap mustahil bagi semua gangster-gangster Di KL,iaitu menakhluk Kampung Berani Yang mana kampung itu adalah tanah kelahiran Fadil sendiri.

### *Abang Long Fadil 2* (2017)

Filem ini merupakan sambungan daripada filem Abang Long Fadil mengisahkan Fadil, yang terjerumus ke dalam dunia kongsi gelap, didalangi oleh Taji Samprit (A. Galak) dan anaknya Wak Doyok (Wak Doyok). Berlaku satu insiden yang menyebabkan Fadil disalah anggap oleh Inspektor Wahab (Syamsul Yusof) dan Inspektor Shuib (Shuib Sepahtu) sebagai pengganas upahan kejam bernama Tiger. Filem ini ditayangkan di Malaysia pada 24 Ogos 2017.

### *Abang Long Fadil 3* (2022)

Filem ini mengisahkan Fadil, seorang bekas gangster diupah oleh NSS (The National Secret Service) sebagai seorang ejen perisik dan dibantu oleh Alice (Elizabeth Tan) dalam menyiasat seorang penjenayah iaitu Chow Han (Johan Raja Lawak). Filem ini dijadualkan tayang di Malaysia pada 8 September 2022.

Pelakon dan watak
-----------------

> 
> **Penunjuk senarai**
> * Italik menunjukkan peralihan kepada peranan kecil, seperti imbasan lanjutan, selepas penampilan awal.
> * Sel kelabu gelap menunjukkan tiada watak dalam filem itu.
> 
> 
> 


| Pelakon | Filem & Watak |
| --- | --- |
| *Abang Long Fadil* | *Abang Long Fadil 2* | *Abang Long Fadil 3* |
| Zizan Razak | **Fadil / Abang Long Fadil** |
| Kamal Adli | **Adam** |   |
| Tauke Raja Lawak | **Acai** |   |
| Syamsul Yusof | **Shark** | **Inspektor Wahab** |  |
| Aaron Aziz | **Malek** |   |
| Soffi Jikan | **Ajib** |   |
| Shiqin Kamal | **Hawa** |   |
| Shuib Sepahtu |  | **Inspektor Shuib** |
| Tania Hudson |  | **Yana** |
| Achey Bocey |   | **Ali** |   |
| Dato' AC Mizal |   | **Kingkong/Cobra** | **King Cobra** |
| Wak Doyok |  | **Wak Doyok** |
| A. Galak | **Salim** | **Taji Samprit** |  |
| Maya Karin |  | **Ejen Maya** |
| Elizabeth Tan |  | **Alice** |
| Siraj Alsagoff |  | **Inspektor Sahab** |
| Johan Raja Lawak |  | **Chow Han** |

Kutipan filem
-------------

| Filem | Tarikh tayangan | Kutipan | Bajet |
| --- | --- | --- | --- |
| *Abang Long Fadil* | 29 Mei 2014 | RM 4.61 juta | RM 3.00 juta |
| *Abang Long Fadil 2* | 24 Ogos 2017 | RM 17.90 juta | RM 3.20 juta |
| *Abang Long Fadil 3* | 8 September 2022 | RM 25 juta | RM 6 juta |
| **Jumlah** | RM 47.51 juta | RM 12.20 juta |

Anugerah dan pencalonan
-----------------------

### Festival Filem Malaysia

| Anugerah | *Abang Long Fadil* | *Abang Long Fadil 2* |
| --- | --- | --- |
| Kesan Khas Terbaik | Pencalonan |  |
| Filem Terbaik |  | Pencalonan |
| Pelakon Harapan Wanita |  | Pencalonan |
| Filem Box Office |  | Menang (Datuk Yusof Haslam) |
|

Lihat juga
----------

* *KL Gangster* (siri filem)

Rujukan
-------

1. ↑  Farouq Johari (25 April 2014). Siap Ada Bumblebee Dalam Filem "Abang Long Fadil"? *Says*. Diperoleh pada 19 April 2018.
2. ↑  Siti Athirah Dzulkifly (25 Mei 2014). Abang Long Fadil sentuhan ala Hollywood Diarkibkan 2017-03-03 di Wayback Machine *Utusan Malaysia*. Diperoleh pada 29 Mei 2014.
3. ↑  *Abang Long Fadil* (catatan media). Syafiq Yusof, Skop Productions. 2014.
4. ↑  Akmaliah Razak (4 Jun 2014).Abang Long Fadil: Patut kategori P13, bukan 18PL *Sinar Harian*. 14 Jun 2014.
5. ↑  Feride Hikmet Atak (21 Mei 2014). Filem 'Abang Long Fadil', Yusof Haslam Kesali LPF Diarkibkan 2018-04-19 di Wayback Machine *mStar Online*. Dicapai pada 19 April 2018.
6. ↑  Kemalia Othman (15 November 2015). "Zizan Cari Jalan Paling Baik Jika Ada Tawaran Bersama Kamal Adli". *mStar Online*. Diarkibkan daripada yang asal pada 2018-06-12. Dicapai pada 16 November 2015.
7. ↑  "Zizan Razak takes on Wak Doyok in new film". star2.com. Dicapai pada 2015-11-30. Cite has empty unknown parameter: `|coauthors=` (bantuan)
8. ↑  Najiy Jefri (5 September 2017). "Dapat kepuasan". *Harian Metro*. Dicapai pada 21 Mei 2018.
9. ↑  Kemalia Othman (15 November 2015). "Zizan Cari Jalan Paling Baik Jika Ada Tawaran Bersama Kamal Adli". *mStar*. Diarkibkan daripada yang asal pada 2018-06-12. Dicapai pada 16 November 2015.
10. ↑  Kamaruddin Razal (16 Ogos 2017). "Menyepi hampir 10 tahun, AC Mizal kembali bintangi filem". *Astro Gempak*. Dicapai pada 21 Ogos 2017.
11. ↑  Angelin Yeoh (29 Ogos 2017). "Wak Doyok suits up role in Abang Long Fadil 2". *Star2*. Diarkibkan daripada yang asal pada 2018-07-06. Dicapai pada 21 Mei 2018.
12. ↑  "Wak Doyok Terus Berlakon Jika 'Abang Long Fadil 2' Box Office". mstar.com. 11 July 2016. Diarkibkan daripada yang asal pada 2017-06-29. Dicapai pada 2019-09-24.
13. 1 2  "'Abang Long Fadil 3' mula penggambaran 2018, kualiti bertaraf Hollywood!". *Astro Awani*. November 2, 2017.
14. ↑  Zaid Salim (31 Oktober 2017). "Abang Long Fadil 3 bertaraf Hollywood". Astro Gempak. Dicapai pada 3 April 2018.
15. ↑  "Penggambaran Abang Long Fadil 3 Mula Tahun Depan". My News Hub. 1 November 2017. Diarkibkan daripada yang asal pada 2018-05-20. Dicapai pada 3 April 2018. Kejayaan filem Abang Long Fadil 2 (AFL2) yang mengutip RM18.1 juta sejak ditayangkan Ogos lalu berjaya memecah rekod penjualan tiket tertinggi yang dipegang oleh Polis Evo.
16. ↑  Nurul Fadila Awaludin (21 September 2017). "ALF bakal jadi karya francais Syafiq Yusof". Kosmo!. Diarkibkan daripada yang asal pada 2018-04-13. Dicapai pada 29 September 2017.
17. ↑  Bibi Nurshuhada Ramli (21 September 2017). "Filmmaker Syafiq mulls movie sequel". New Straits Times. Dicapai pada 29 September 2017.
18. ↑  Angelin Yeoh (19 Februari 2018). "What's next for director Syafiq Yusof". Star2. Diarkibkan daripada yang asal pada 2018-04-01. Dicapai pada 23 Februari 2018.
19. ↑  Feride Hikmet Atak (10 Jun 2014). "Abang Long Fadil berpaksikan dunia gengsterisme". mStar Online. Diarkibkan daripada yang asal pada 2018-11-09. Dicapai pada 9 April 2018.
20. ↑  "Abang Long Fadil 2: kisah gengster jalanan ke dunia mafia". *Kosmo!*. 6 August 2017. Cite has empty unknown parameter: `|coauthors=` (bantuan)

| * l
* b
* s
*Abang Long Fadil* |
| --- |
| Watak | 
* Abang Long Fadil

 |
| Filem | 
* *Abang Long Fadil* (2014)
* *Abang Long Fadil 2* (2017)
* *Abang Long Fadil 3* (2022)

 |
| Tenaga kerja | 
* Syafiq Yusof (pengarah, penulis skrip)
* Yusof Haslam (penerbit)

 |
| Syarikat penerbitan | 
* Skop Productions
* Astro Shaw (2)

 |